ઓસ્કરે બીબીસી દ્વારા છૂપી રીતે આ સમાચાર જાણ્યા. એ સાથે જ તેને એ પણ તેને સમજાઈ ગયું કે યહૂદીઓને મેડાગાસ્કર મોકલવાનું આયોજન હવે નહીં થઈ શકે. આવા કામ માટે જહાજોની જોગવાઈ કરવામાં જ વર્ષો વીતી જાય તેમ હતાં. આ ઘટનાને કારણે એસએસના આયોજનોમાં ધરમૂળથી ફેરફારો આવશે એવી ગંધ ઓસ્કરને અગાઉથી આવી ગઈ હતી, કારણ કે હવે અર્થશાસ્ત્રીઓ, ઈજનેરો, લોકોની હેરફેર સાથે સંકળાયેલા આયોજકો અને વિવિધ હોદ્દાના પોલીસો, આ બધાએ માત્ર યુદ્ધ લાંબુ ચાલવાની જ નહીં, પરંતુ શુદ્ધ વંશીય રાષ્ટ્રના નિર્માણ માટે એકદમ પદ્ધતિસરની કાર્યવાહી માટે પણ માનસિક તૈયારીઓ કરી લીધી હોય એવું લાગતું હતું.